**ZÁPISNICA**

**z ustanovujúceho zasadnutia Obecného zastupiteľstva obce Michalok konaného dňa 19.11.2022.**

1. a/ Starostka obce privítala prítomných poslancov a predsedu volebnej komisie k voľbám do OSO a VÚC 2022.

b/ Určenie zapisovateľa a overovateľov zápisnice.

Za zapisovateľku bola určená Mgr. Zuzana Džujková.

Za overovateľov zápisnice boli určení: Jozef Hamorník a Jaroslav Krištan.

c/ O výsledkoch volieb do orgánov samosprávy obcí prítomných informoval predseda volebnej komisie Ing. Viliam Haško.

d/ a e/ Novozvolená starostka obce Viera Mihočová a novozvolení poslanci obecného zastupiteľstva zložili zákonom predpísaný sľub. Predseda volebnej komisie novozvolenej starostke obce a novozvoleným poslancom obecného zastupiteľstva odovzdal Osvedčenia o zvolení.

f/ Vystúpenie starostky. Starostka poďakovala poslancom za prácu počas minulého volebného obdobia a v krátkosti zhrnula investície a prácu v obci za posledné 4 roky.

1. Schválenie programu ustanovujúceho zasadnutia obecného zastupiteľstva.
2. Poverenie poslanca obecného zastupiteľstva oprávneného zvolávať a viesť zasadnutia OZ a menovanie zástupcu starostky obce. Za zástupcu starostky obce starostka menovala p. Jaroslava Krištana, ktorý túto činnosť vykonával aj v uplynulom volebnom období. Poslanci na zvolávanie a vedenie zasadnutí OZ poverili p. Jaroslava Krištana.
3. Na nasledujúce volebné obdobie poslanci OZ zriadili komisiu na ochranu verejného záujmu pri výkone funkcií verejných funkcionárov. Do tejto komisie boli navrhnutí a zvolení p. Jozef Hamorník-predseda, p.Peter Kačmár, Mgr. Zuzana Džujková.
4. Zásady odmeňovania poslancov. Poslanci na nové volebné obdobie 2022-2026 schválili zásady odmeňovania tak ako boli schválené v uplynulom volebnom období. Za účasť na zasadnutí poslancovi odmenu 30 € vyplatenú na konci kalendárneho roka. Zástupcovi starostky obce mesačná odmena 25 €, ktorá sa vyplatí raz ročne, na konci kalendárneho roka.

Starostka navrhla poslancom na schválenie vyplatenie odmeny za aktívnu účasť a prácu pri organizácií rôznych akcií v obci , volebné obdobie 2018-2022 pre každého poslanca vo výške 200 € , ktorá sa vyplatí v mesiaci November 2022. Poslanci predložený návrh schválili.

1. Návrh platu starostu. V súlade so zákonom NR SR č.253/1994 Z.z. o právnom postavení a platových pomeroch starostov obcí a primátorov miest v znení neskorších predpisov mesačný plat starostky obce určuje ako súčin priemernej mesačnej mzdy zamestnanca v národnom hospodárstve a násobku podľa prvej platovej skupiny t.j. 1,65 bez navýšenia./počet obyvateľov obce zisťovaný ŠÚ k 31.12. predchádzajúceho roka/
2. Zvýšenie poplatku za komunálny odpad. Starostka obce informovala poslancov o zvyšujúcich sa poplatkoch za vývoz odpadu. Poslanci odsúhlasili navýšiť poplatok od 1.01.2023 na 0,036 € na osobu a deň./13,14 Eur na kal. rok/
3. Diskusia. V tomto bode poslanci navrhli zabezpečenie Mikulášskych balíčkov pre deti.

Taktiež bol predostretý návrh na opravu obecného rozhlasu nakoľko v niektorých častiach obce nepočuť hlásené oznamy. Ak sa bude oprava realizovať tak v jarných, alebo letných mesiacoch roku 2023.

1. Na záver starostka poďakovala poslancom za účasť.